Nova jornada de donació de sang, a Burjassot, el 7 d’agost
2025-07-24

Les vacances estivals no són excusa per a continuar sent solidàries i solidaris amb els qui més ho necessiten. Per aquest motiu i fidel a la seua cita mensual, el Centre de Transfusió de sang de la Comunitat Valenciana torna a visitar Burjassot en dues jornades, durant el mes d’agost.

Concretament, el primer dia del mes, l’1 d’agost de 17.00 a 21.00 hores, la unitat del Centre de Transfusió estarà en el Centre d’Especialitats, al carrer Beniferri, s/n. El segon dia serà el 7 d’agost i, en aquest cas, estarà a Burjassot tant en horari de matí com de vesprada.

Pel matí, el punt de donació serà la Casa de Cultura, de 9 h a 13.30 hores i, a la vesprada, en la planta baixa de l’Ajuntament, de 17 a 21 hores.

Cada mes, el Centre de Transfusió de la Comunitat Valenciana recorda que poden donar sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no cal estar en dejú.